Hrvatski sabor
20061019

Ja ustvari želim ispraviti isti navod kao i moj kolega. Naime netočno je da su oni koji su napadali kako je rekao gospodin Kramarić, upravno vijeće da ga danas brane. Govoreći sa svoga stajališta, a mislim tako i sa stajališta SDP-a, mi nikada nismo niti napadali niti sad branimo upravno vijeće. Ono s čim smo mi polemizirali i s čime se nismo slagali kolega Kramariću su prijedlozi Vlade, obrazloženja Vlade kako onda tako i sad, jer smo držali da ti prijedlozi i ta obrazloženja nisu niti u skladu sa zakonom, niti u skladu sa strukom, niti u skladu sa demokratskim standardima prema kojima je Hrvatska polako ali ipak krenula. I govoriti na ovako simplificiran način naprosto nije točno. Točno je istina, da oni koji su branili upravno vijeće danas to isto upravno vijeće napadaju. U tom ste na žalost u pravu.